
R A P O R T

asupra propunerii legislative privind acordarea demnităţii de senator pe viaţă.



Cu adresa nr.402 din 28 decembrie 1998, înregistrată sub nr. 944/XVIII/11 din 29 decembrie 1998, Secretarul  general al Camerei Deputaţilor a trimis Comisiei juridice, de disciplină şi imunităţi, în vederea dezbaterii şi avizării în fond, propunerea legislativă menţionată mai sus.



În şedinţa din ziua de 17 februarie 1999, Comisia juridică, de disciplină şi imunităţi a examinat această iniţiativă legislativă şi a hotărât, cu majoritate de voturi, să se întocmească Raport nefavorabil întrucât se încalcă dispoziţii constituţionale, art.59 şi 60 ale Constituţiei, care prevăd că Senatul şi Camera Deputaţilor se aleg prin vot universal, egal, direct, secret şi liber exprimat pentru un mandat de 4 ani.



De asemenea, Consiliul Legislativ, în Avizul nr.1092/31 decembrie 1998, avizează negativ propunerea legislativă.



Având în vedere conţinutul juridic şi obiectul reglementării aceasta face parte din categoria legilor organice.



P R E S E D I N T E,                      SECRETAR,

                    Emil Teodor Popescu                  Nicolae Grădinaru

red.: cons. parlamentar

Sorin Rânjea

